Í árana rás hefur Hondum verið sundriðið með góðum árangri eins og myndin sýnir glögglega , þótt Hondan sé að mestu á kafi og fullri ferð í Islenskri á þá blasir Honduvængurinn á bensíntankanum vel við upp úr ánni þetta var leikið um miðjan sjöunda áratuginn og er ekki málið í dag enda Honurnar bara betri í dag . Pælið í því 1964 módelið af 300 Hondu á skriðsundi og á þessum árum tóku Bretarnir ekki EITT púst þótt hamast væri á kikkinu ( Ekki höfðu þeir rafstart greyin ) Ástæðn var einföld það var raki í loftinu og það dugði til að Lúkas gamli varð kvefaður og gat ómugulega tendrað neista með blautan kveikjubúnað og sultardropa í nebbanum . Svo málshættirnir eiga fullt erindi enn . Tökum tvo góða " Honda still going strong " " Honda four Ever " nó er enn til af góðum frösum enda góðar græjur . Það er því greinilega erfitt að slökkva neistann á Hondu jafnvel þótt menn séu atvinnuslökkvarar Ha ha ... Segja má að sá fyrsti sem reyndi að viti að koma Norton aftur á spjald sögunar aftur hafi verið ameríkani að nafni Kenny Dreer , nánar tiltekið í Oregon fylki í USA . Kenny var alvöru Norton aðdáandi ( skiljanlega ) og þekktur fyrir að gera upp Norton hjól og gera þau miklu betri en orginalið . 961 hjólið var hans hugmynd þ.e. hvernig nútíma Norton ætti að líta út og virka . Kenny ætlaði sér að smíða alvöru tveggja cylindra mótorhjól , en að fjöldaframleiða hjól er allt annað en að gera upp einn og einn Norton . Kenny smíðaði nokkur hjól en þetta náði aldrei neinu flugi . Það er síðan enskur maður að nafni Stuart Garner sem kaupir nafnið og grunnhugmyndina . En Stuart þurfti í raun að endurhanna hjólið frá grunni og fékk til liðs við sig nokkra góða menn t.d. Simon Skinner sem hafði verið hönnuður hjá nýja Triumph firmanu . Simon tók málið í sínar hendur í hönnuninni en þó með grunnhugmyndina sem fyrirmynd frá Kenny Dreer . Mótorinn er tveggja cylindra loftkældur með olíukæli , með tveimur ventlum á cylindra , með undirlyftustöngum ( já eins og Harley ) þjappa sögð 10,1 : 1 . Mótorinn er sagður 88mm X 79mm , 961 cc , með counterbalance til að hrista ekki tannfyllingar lausar ( látum Harley um það !! ) . Með beinni innspýtingu og sagður um 80 hestöfl við 7700 snúninga , mjög mikið tog um 90 nm við 5200 snúninga , gírkassi er fimm gíra . Full lestað þ.e. með bensíni og olíu er hjólið sagt 205 kg . Mótorinn er sagður yfir hannaður , sem sagt hugsanlega hægt að bæta verulega við hestaflatöluna . Hjólið er sagt mjög breskt í útliti en þó má sjá smá ítala í því líka , ljósmyndir segja sitt um það . Hægt er að fá hjólið í nokkrum útgáfum t.d. með Öhlins innverted fram og afturdempurum og að sjálfsögðu stillanlegum , fjöðrun er sögð " sportleg " sem sagt stíf / hörð . Frambremsudiskar eru tveir 320mm og Brembo caliberar , alvöru framendi og bremsur virka mjög vel , en nokkuð næmar . Felgur eru 17 tommu , bensíntankur tekur 17 ltr . Hjólið er sagt " höndla " eins og alvöru sporthjól , fer vel inní beygjur og mjög létt í hreyfingum á ferð , en aðeins versna málin t.d. á bílastæðum , sætishæð er sögð 32 tommur . Þrjár típur eru til af hjólinu 961 cafe racer , 961 SF og 961 Sport . Gerður er samanburður við Ducati Sport Classic og stendur 961 uppúr í þeim samanburði . Einnig má sjá á netinu prufu á 961 og Triumph Bonneville , en þar stendur Norton sig betur í flestu , líka verði því hann er um helmingi dýrari en Bonníinn , maður þarf alltaf að borga fyrir gæði segja sumir , en Norton 961 er að mestu handsmíðaður og í dag þarftu eflaust að bíða lengi eftir nýju hjóli , sagt er að sumir séu enn að bíða eftir sínu hjóli frá fyrstu pöntun . Hjólið er allavega með því flottara sem komið hefur á götuna í mörg ár þ.e.a.s. í þessum cafe racer stíl , en skoða má Triumph Thruxton til samanburðar . Englendingar eru að gera flotta hluti þó þeir gerist hægt . Nú er bara að sjá hver verður fyrstur til að fá sér nýjan Norton 961 , kannski verður það maður einn sem býr að Skólavegi í Vestmannaeyjum sem kaupir fyrsta nýja Nortoninn , því eins og allir vita þá er breskt best . Sjá nánar um Norton Commando 961 á : nortonmotorcycles.com Óli bruni # 173 ( hugsanlega áður birt í blaðinu Kickstart )